CELEX: 32006R0683
Language: mt
Date: 2006-02-27 00:00:00
Title: Regolament tal-Kunsill (KE) Nru 683/2006 tas- 27 ta' Frar 2006 dwar l-implimentazzjoni tal-Ftehim f'għamla ta' Skambju ta' Ittri bejn il-Komunità Ewropea u r-Renju tat-Tajlandja bis-saħħa ta' l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 dwar il-modifika tal-konċessjonijiet fl-iskedi tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni tagħhom ma' l-Unjoni Ewropea, li jemenda u jissuplimenta l-Anness 1 għar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni

25.10.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               1
            
         REGOLAMENT TAL-KUNSILL (KE) Nru 683/2006
   tas-27 ta' Frar 2006
   dwar l-implimentazzjoni tal-Ftehim f'għamla ta' Skambju ta' Ittri bejn il-Komunità Ewropea u r-Renju tat-Tajlandja bis-saħħa ta' l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 dwar il-modifika tal-konċessjonijiet fl-iskedi tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni tagħhom ma' l-Unjoni Ewropea, li jemenda u jissuplimenta l-Anness 1 għar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133 tiegħu,
   Wara li kkunsidra l-proposta mill-Kummissjoni,
   Billi:
   
               (1)
            
            
               Ir-Regolament (KEE) Nru 2658/87 (1) stabbilixxa nomenklatura għall-merkanzija minn hawn ’il quddiem magħrufa bħala “In-Nomenklatura Magħquda”, u stabbilita skond ir-rati konvenzjonali ta’ dazji tat-Tariffa Doganali Komuni.
            
         
               (2)
            
            
               Permezz tad-Deċiżjoni i 2006/324/KE tas-27 ta' Frar 2006 dwar il-konklużjoni ta’ Ftehim fl-għamla ta’ Skambju ta’ Ittri bejn il-Komunità Ewropea u r-Renju tat-Tajlandja bis-saħħa ta' l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 dwar il-modifika tal-konċessjonijiet fl-iskedi tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni tagħhom ma' l-Unjoni Ewropea (2), il-Kunsill approva, f’isem il-Komunità, l-imsemmi Ftehim bil-ħsieb li jikkonkludi n-negozjati mibdija skond l-Artikolu XXIV:6 tal-GATT 1994.
            
         
               (3)
            
            
               Ir-Regolament (KEE) Nru 2658/87 għandu għalhekk jiġi emendat u ssuplimentat għaldaqstant,
            
         ADOTTA DAN IR-REGOLAMENT:
   Artikolu 1
   Fir-Regolament (KEE) Nru 2658/87, l-Anness 7 intitolat kwoti tariffarji tad-WTO li għandhom jinfetħu mill-awtoritajiet Komunitarji kompetenti, ta' Taqsima III ta' l-Anness I għandu jiġi emendat u supplimentat kif ġej:
   
               1.
            
            
               Il-kodiċi NM 1006 10, 1006 20, 1006 40, 1604 20 50 u 1604 20 70, mniżżla f' punt (a) ta' l-Anness għal dan ir-Regolament, għandhom jiddaħħlu fl-imsemmi Anness 7;
            
         
               2.
            
            
               Il-kodiċi NM 1006 30 għandu jiġi supplimentat bil-volumi kif imniżżel f'punt (b) ta' l-Anness għal dan ir-Regolament.
            
         kif jidher fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ erba’ ġimgħat wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, nhar is-27 ta' Frar 2006.
      
         
            Għall-Kunsill
         
         
            Il-President
         
         U. PLASSNIK
      
   
   
      (1)  ĠU L 256, 7.9.1987, p. 1. Regolament kif emendat l-aħħar bir-Regolament (KE) Nru 1719/2005 (ĠU L 286, 28.10.2005, p. 1).
   
      (2)  Ara p. 17 ta' dan il-Ġurnal Uffiċjali.
   
      ANNESS
      Minkejja r-regoli għall-interpretazzjoni tan-Nomenklatura Magħquda, il-kliem tad-deskrizzjoni tal-prodotti għandhom jitqesu li m’għandhomx iżjed valur indikattiv, peress li l-konċessjonijiet ġew determinati, fi ħdan il-kuntest ta’ dan l-Anness, bil-kopertura tal-kodiċi NM kif jeżistu fil-waqt ta’ l-adozzjoni ta’ dan ir-regolament. Fejn ex kodiċi NM huma indikati, il-konċessjonijiet għandhom jiġu determinati b’applikazzjoni tal-kodiċi NM u deskrizzjoni korrispondenti meħudha flimkien.
      
                  (a)
               
               
                  
                              Kodiċi NM
                           
                           
                              Deskrizzjoni
                           
                           
                              Termini u kundizzjonijiet oħra
                           
                        
                              Numru tat-tariffa tal-prodott 1006 10 
                           
                           
                              Ross għadu fil-ħliefa
                           
                           
                              Kwota ġdida annwali (erga omnes) ta’ 7 Tunnellati, bir-rata ta’ kwota ta’ 15 %.
                           
                        
                              Numru tat-tariffa tal-prodott 1006 20 
                           
                           
                              Ross bla ħliefa
                           
                           
                              Kwota ġdida annwali (erga omnes) ta’ 1 634  Tunnellata, bir-rata ta’ kwota ta’ 15 %.
                           
                        
                              Numru tat-tariffa tal-prodott 1006 40 
                           
                           
                              Ross miksur
                           
                           
                              Kwota ġdida annwali (erga omnes) ta’ 31 788  Tunnellata, bir-rata ta’ kwota ta’ rata 0 %
                           
                        
                              Numru tat-tariffa tal-prodott 1604 20 50 
                           
                           
                              Ħut preparat jew priżervat (ħlief sħiħ jew f’biċċiet):
                              
                                          —
                                       
                                       
                                          ta’ sardin, bonito, kavalli ta’ l-ispeċi Scomber scombrus u Scomber japonicus, ħut ta’ l-ispeċi Orcynopsis unicolor
                                       
                                    
                           
                              Kwota ta’ rata ta’ tariffa annwali ġdida ta’ 2,275 Tunnellata li 1,410 Tunnellati minnhom ser jiġu allokati lir-Renju tat-Tajlandja, bil-bqija jiġu applikati erga omnes, b’rata ta’ kwota ta’ 0 %, minn rata ta’ kwota ta’ 25 %
                           
                        
                              Numru tat-tariffa tal-prodott 1604 20 70 
                           
                           
                              Ħut preparat jew priżervat(ħlief sħiħ jew f’biċċiet):
                              
                                          —
                                       
                                       
                                          ta’ tonn, skipjack jew ħut ieħor tal-genus Euthynnus
                                       
                                    
                           
                              Kwota ta’ rata ta’ tariffa annwali ġdida ta’ 2,558 Tunnellata li 1,816-il Tunnellata minnhom ser jiġu allokati lir-Renju tat-Tajlandja, bil-bqija jiġu applikati erga omnes, b’rata ta’ kwota ta’ 0 %, minn rata ta’ kwota ta’ 24 %.
                           
                        
            
                  (b)
               
               
                  
                              Kodiċi NM
                           
                           
                              Deskrizzjoni
                           
                           
                              Termini u kundizzjonijiet oħra
                           
                        
                              Numru tat-tariffa tal-prodott 1006 30 
                           
                           
                              Kwota għal ross nofsu midħun jew midħun kollu
                           
                           
                              Żieda fir-rata tal-kwota tariffarja annwali ta’ 25,516-il Tunnellata (erga omnes) fil-kwota li hemm issa tal-KE15, bir-rata ta’ kwota ta’ 0 %.
                              Allokazzjoni tal-pajjiż ta’ 1,200 Tunnellata lir-Renju tat-Tajlandja għandha tiġi integrata fil-kwota attwali tar-ross nofsu midħun/midħun kollu tal-KE15, b’rata ta’ kwota ta’ 0 %.